Karrin Allyson
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Karrin Allyson, amerikansk sanger. Hun opptrådte først i vise- og rocksammenheng. Etter fullført universitetsutdannelse i 1987, sang hun en tid fast på en nattklubb i Kansas City.
Allyson platedebuterte i 1992 med I Didn't Know About You, som fikk bra mottakelse, og har siden etablert seg som en fremtredende skikkelse blant yngre jazzvokalister. Hele tiden holdt hun seg til et relativt tradisjonelt uttrykk med bebop og scat-sang som viktige ingredienser. I 1999 tok hun derimot en ny retning med From Paris to Rio, der hun sang på både fransk og portugisisk. To år senere fulgte hun opp med Ballads: Remembering John Coltrane, der hun sang alle sangene fra Coltranes legendariske Ballads-album. Utvalgte utgivelser I Didn't Know About You (1992)  Sweet Home Cookin' (1993)  Azur-Te (1994)  From Paris to Rio (1999)  Ballads: Remembering John Coltrane (2001)  In Blue (2002)  Wild For You (2004)  Footprints (2006)  'Round Midnight (2011)  Shoulder to Shoulder (2019) Les mer i Store norske leksikon jazz scat-sang bebop